Rikunarita-ORG/Wikinium huggingface dataset:
# FPS-mäng

*Märksõna FPS suunab siia; see võib tähendada ka mõõtühikut – kaadrit sekundis (inglise frames per second)*
**Esmaisikuline tulistamismäng** ehk **FPS-mäng** (lühend ingliskeelsest fraasist *first-person shooter*, otsetõlge: 'esimeses isikus tulistamismäng') on 3D-tulistamismäng, kus mängija näeb mängu peategelase silmade läbi ehk minavormis.

## Vaata ka

* BioShock
* Garry's Mod

## Viited
# Mitmikmäng

**Mitmikmäng** (inglise keeles *multiplayer game*) on arvutimäng, mida saavad arvutivõrgu abil samal ajal koos mängida mitu inimest, kes võivad asuda erinevates geograafilistes punktides.

Mäng toimub serveris. Serverisse saab ühenduda sisestades mängu IP-aadressi ja mõned serverid kasutavad toena Hamachi-t, Tunngle-t või muid tugisid. Kõikidel serveritel on oma erinev IP-aadress, samuti ka piiratud mängijate hulk. Kõik serverid ei ole kõikidele avatud, mõned on privaatserverid (ingl. *private server*), kuhu saavad siseneda ainult nt omanike sõbrad, või need kes ta ise valib. Need serverid on kas siis kindla koodiga või siis serveri administraator eemaldab mängija serverist.
# Steam

| Steam |
| --- |
|  |
| Arendaja |
Valve Corporation |
| Esmaväljalase |
12. september 2003 |
| Viimane väljalase |
API v020, Package: 1647446817 / 14. märts 2022 |
| Platvorm | * Windows
* macOS
* Linux
* iOS
* Android
 |
| Keeled | Näita
28 keelt

inglise keel, bulgaaria keel, hiina keel (lihtsustatud hiina keel ja traditsiooniline hiina keel), tšehhi keel, taani keel, hollandi keel, soome keel, prantsuse keel, kreeka keel, saksa keel, ungari keel, itaalia keel, jaapani keel, korea keel, norra keel, poola keel, nii Euroopa kui ka Brasiilia portugali keel, vene keel, rumeenia keel, nii Euroopa kui ka Ladina-Ameerika hispaania keel, rootsi keel, tai keel, türgi keel, ukraina keel, vietnami keel

 |
| Veebisait | store.steampowered.com |

**Steam** on ettevõtte Valve Corporation videomängude digitaalne levitamisteenus ja netipood. See pandi eraldiseisva tarkvarakliendina tööle 2003. aasta septembris, et Valve saaks pakkuda oma mängudele automaatseid värskendusi. Hiljem laiendati teenust ja see hakkas ka kolmandate osapoolte mänge pakkuma.

Steam pakub selliseid funktsioone nagu digitaalsete õiguste haldus (DRM), mänguserverid, petmisvastased meetmed ning suhtlusvõrgustikud ja mängude voogedastusteenused. See tähendab kasutaja jaoks mängude automaatset värskendamist, mängusalvestuste sünkroonimist pilvega, võimaldab suhelda teiste kasutajatega ja kaubelda kogukonna turul.

Steami platvorm on suurim arvutimängude digitaalse levitamise platvorm, mis hoidis 2013. aastal 75% turuosast. 2017. aastaks olid Steami kaudu mänge ostnud kasutajad kulutanud 4,3 miljardit USA dollarit, mis moodustas vähemalt 18% ülemaailmsest arvutimängude müügist. 2019. aastaks oli teenusel üle 34 000 mängu ja üle 95 miljoni igakuise aktiivse kasutaja. Steami edu viis 2015. aastal Steam Machine'i platvormi väljatöötamiseni, mis hõlmab SteamOS-i operatsioonisüsteemi ja Steami kontrollerit, Steam Linki seadmeid kohalikult mängude voogedastuseks ja pihuarvutit Steam Deck, mis on kohandatud Steami mängude mängimiseks.

Valve sai igast Steami tehingust 30% tulu. 2018. aasta oktoobris värskendas Valve oma poliitikat, mis kärpis nende osa 25%-ni, kui mängutulu ületab 10 miljonit USA dollarit, ja 20%-ni üle 50 miljoni USA dollari puhul.

## Steami teenused

### Workshop

Steam Workshop on kontopõhine hostimisteenus videomängude kasutajate loodud sisu jaoks. Automaatse veebikontopõhise protsessi kaudu saab avaldada või sealt installida uusi tasemeid, kunstivarasid, mängu modifikatsioone või muud sisu. Workshopi kasutati algselt mängu "Team Fortress 2" uute esemete levitamiseks.

### SteamVR

SteamVR on virtuaalreaalsuse riistvara- ja tarkvaraplatvorm, mille on välja töötanud Valve. See keskendub "toasuuruse" kogemuse võimaldamisele, kasutades asukoha jälgimise tugijaamu. Tänu sellele ei pea mängija olema paigal, vaid saab ruumis ringi liikuda.

## Viited
# Jaapani Keisririik

|  |  |
| --- | --- |
|  |  *See artikkel räägib ajaloolisest riigist; praeguse riigi kohta vaata artiklit Jaapan* |

---

|  |  |
| --- | --- |
| **Jaapani Keisririik**

---

|  |
| --- |
|  大日本帝國 |

 |
|

Jaapani Keisririik lipp
Jaapani Keisririik vapp
 |
|  |
| Pealinn |
Tokyo |
| Pindala |
7 400 000 km²  |
| Riigikeel |
jaapani |
| Rahvaarv |
97 770 000 ()  |
| Rahvastikutihedus |
13,2 in/km² |
| Jaapani keiser |
Kōmei (1846–1868) Meiji (1868–1912) Taishō (1912–1926) Shōwa (1926–) |
| Valuuta |
Jaapani jeen, Korea jeen, Taiwani jeen |
| Ajavöönd |
Jaapani standardaeg (UTC+9) |

**Jaapani Keisririik** (jaapani keeles 大日本帝國 *Dai Nippon Teikoku* – 'suur Jaapani keisririik') oli Jaapani rahvusriik, mis eksisteeris alates 1868. aasta Meiji restauratsioonist kuni tänapäevase Jaapani põhiseaduse jõustumiseni 1947. aastal.